Rand swakste nóg teen dollar in 2 jaarArgieffoto (Foto: stevepb, Pixabay) Die rand het Maandag die swakste nóg in meer as twee jaar teen die Amerikaanse dollar presteer toe die geldeenheid tot verby die R15-kerf getuimel het. Onrus in Turkye word daarvoor blameer dat beleggers teen die ontluikende geldmarkte gedraai het. Die rand se verswakking, wat by R15,30 teen die dollar gedraai het, is weerspieël in die swak prestasie van die Turkse lira te midde van sanksies wat deur die VSA opgelê is. Dit het ook ander ontluikende geldeenhede geaffekteer soos Argentinië se peso. Beleggers is geneig om gedurende tye van geopolitieke spanning van bates in opkomende markte ontslae te raak aangesien dit as groter risiko’s gesien word. Teen 08:20 het die rand herstel tot R14,40 teenoor die dollar.